


KITÖLTÉSI ÚTMUTATÓ
AZ IDŐKÖZI KÖLTSÉGVETÉSI JELENTÉS AZ ÁLLAMHÁZTARTÁS KÖZPONTI ALRENDSZERÉBEN ŰRLAPOKHOZ

I. ÁLTALÁNOS SZABÁLYOK
Az időközi költségvetési jelentés készítését az államháztartásról szóló 2011. évi CXCV. törvény (a továbbiakban: Áht.) 108. § (1) bekezdés b) pontja, valamint az államháztartási törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 169. § (1) és (2) bekezdése, továbbá 5. mellékletének 21. pontja írja elő.
Az Ávr. 169. § (2) bekezdése alapján az államháztartás központi alrendszerében az időközi költségvetési jelentés a kincstári költségvetési jelentésen alapul. Az Ávr. 156. §-a alapján a kincstári költségvetési jelentést a Kincstár havonta, a tárgyhónapot követő hónap 10. napjáig készíti el a tárgyhónap utolsó napján ismert előirányzati és teljesítési adatok alapján, az egységes rovatrend szerinti bontásban. Az elkészített kincstári költségvetési jelentés előirányzati és teljesítési adatait az időközi költségvetési jelentés készítésére kötelezett szervezetek kötelesek egyeztetni a saját könyvvezetésük adataival, és az eltéréseket a Kincstárral egyeztetni. Az egyeztetés során feltárt és mindkét fél által elfogadott eltéréseket az időközi költségvetési jelentésben kell feltüntetni, és ennek alapján azokat az adatszolgáltató könyvelésében és a Kincstár nyilvántartásaiban egymással azonosan javítani kell. Lényeges, hogy a kincstári nyilvántartásokban történő javítás az adatszolgáltató rendelkezése alapján történik.
Az előirányzati és teljesítési adatokon kívül az időközi költségvetési jelentés tartalmazza a követelések, kötelezettségvállalások, más fizetési kötelezettségek adatait is. Ezeket az adatszolgáltató a saját könyvelési adatai alapján tölti fel. 2022. január 1-jétől hatályos Ávr. 169. § (1) bekezdés előírásai szerint része az adatszolgáltatásnak a teljesített bevételek és kiadások kormányzati funkciók szerinti megoszlásának bemutatása, mely az adatszolgáltatáshoz feltöltött főkönyvi kivonat adatai alapján automatikusan generálásra kerül a 05-06. űrlapokon.
Az időközi költségvetési jelentést az Ávr. 156. § (4) bekezdése szerinti esetleges egyeztetések, javítások lefolytatását követően a tárgyhónapot követő hónap 25. napjáig  – a december hónapra készített időközi költségvetési jelentés esetén a költségvetési évet követő év február 5-éig – kell a Kincstár által üzemeltett elektronikus adatszolgáltató KGR K11 rendszerben feladni.
Az adatszolgáltatási kötelezettség kizárólag a Kincstár által üzemeltett elektronikus adatszolgáltató KGR K11 rendszerben teljesíthető, más módon – papír alapon, elektronikus levelezés útján – a Kincstár adatszolgáltatást nem fogad be.



Az időközi költségvetési jelentés az államháztartás központi alrendszerében az alábbi űrlapokat tartalmazza:
	Sorszám

	Megnevezés


	01.
	K1-K8. Költségvetési kiadások

	02
	B1-B7. Költségvetési bevételek

	03.
	K9. Finanszírozási kiadások

	04.
	B8. Finanszírozási bevételek

	05.
	Teljesített kiadások kormányzati funkciónként

	06.
	Teljesített bevételek kormányzati funkciónként


A 01 és a 02. űrlapot
– a költségvetési szervek egy,
– a fejezetet irányító szervek, kezelő szervek a fejezeti kezelésű előirányzatok, központi kezelésű előirányzatok, elkülönített állami pénzalapok, társadalombiztosítás pénzügyi alapjai előirányzatai tekintetében a fejezetbe tartozó törvényi sorok számával megegyező számú
példányban töltik ki.
A 03. űrlapot
– a költségvetési szervek, valamint a központi kezelésű előirányzatok tekintetében a Kincstár vagy a fejezetet irányító szervek, az elkülönített állami pénzalapok, társadalombiztosítás pénzügyi alapjai tekintetében a kezelő szervek egy,
– a fejezetet irányító szervek a fejezeti kezelésű előirányzatok tekintetében a fejezetbe tartozó törvényi sorok számával megegyező számú
példányban töltik ki.
A 04. űrlapot
– a költségvetési szervek, valamint a központi kezelésű előirányzatok tekintetében a Kincstár vagy a fejezetet irányító szervek, az elkülönített állami pénzalapok tekintetében a kezelő szervek egy,
– a fejezetet irányító szervek a fejezeti kezelésű előirányzatok tekintetében a fejezetbe tartozó törvényi sorok számával megegyező számú
példányban töltik ki.
A 05. és 06. űrlapot minden esetben egy példányban kell kitölteni. 
Az időközi költségvetési jelentés űrlapjait és az azt kitöltő szervezeteket az 1. melléklet, az űrlapokat kitöltő szervezetek által használt egyes sorokat (rovatokat) – az 1. melléklet szerinti rövidítésekkel – a 2. melléklet foglalja össze. Az időközi költségvetési jelentés magában foglalja a PK_A „Tárgyidőszaki pénzforgalom levezetése a főkönyvi kivonat adatai alapján” elnevezésű technikai űrlapot is, melynek adatai automatikusan kerülnek feltöltésre az adatszolgáltatáshoz csatolt főkönyvi kivonatokból. Az űrlap az Áhsz. 17. melléklet 4. a) - c) alpontjai szerinti pénzkészlet egyeztetést szemlélteti a feltöltött főkönyvi kivonat adatai alapján.
Az űrlapon külön oszlopokban szerepelnek a Kincstár által – a kincstári költségvetési jelentés készítési kötelezettsége miatt – közzétett előirányzati és teljesítési adatok. Ezek az adatok az adatszolgáltatók által nem módosíthatók. A Kincstár által közölt oszlopok celláit kék háttérrel emeltük ki.
Az űrlapok adatszolgáltatók által szerkeszthető részeinek kitöltése az államháztartás számviteléről szóló 4/2013. (I. 11.) Korm. rendelet (a továbbiakban: Áhsz.) által szabályozott könyvvezetés és a hozzá kapcsolódóan vezetett részletező nyilvántartások adataiból történik.
Az űrlapokon szürke háttérrel vannak jelölve azok a cellák, amelyeket – akár azért, mert az adott tétel nem értelmezhető az államháztartás központi alrendszerében, akár más okból – nem lehet kitölteni. Ezekben a cellákban tehát sem kincstári előtöltött, sem az adatszolgáltató által kitöltött érték nem szerepelhet.
Az összesítő sorok celláit zöld háttérrel emeltük ki. Azokban a sorokban, amelyekhez részletező („- ebből:”) sorok tartoznak, a teljesítés adat abban az esetben jelenik meg zöld összesítő mezőként, ha a részletező sorok összege kiadja teljes egészében a fősor teljesítés adatát. A részletező sorokban – mivel azok csak a teljesítés adatot részletezik – az előirányzati és követelés/kötelezettségvállalás, más fizetési kötelezettség adatok nem tölthetők ki.
Valamennyi űrlap az előtöltött és az adatszolgáltatók által kitöltött értékeket forintban tartalmazza. Az űrlapokon mindig a tárgyév január 1-je és a tárgyhónap utolsó napja közötti időszak teljes (halmozott) adatait kell szerepeltetni.
A KGR-K11 rendszerben történt véglegesítést követően az adatszolgáltatóknak be kell nyújtaniuk a Kincstárhoz a Központi Költségvetés Végrehajtását Támogató Rendszer Költségvetési Moduljában a kincstári és a főkönyvi adatok közötti eltérések rendezését tartalmazó bizonylatokat, és/vagy a PFN-01 jelű Kincstáron kívüli pénzforgalom bejelentését tartalmazó bizonylatokat, valamint az előirányzat eltéréseiből adódó módosításokat tartalmazó EG-03F, EG-03I bizonylatokat.
[bookmark: _Toc348015089]II. AZ EGYES ŰRLAPOKRA VONATKOZÓ ELŐÍRÁSOK
Közös adatok (fejléc)
Az űrlapok fejlécében található adatokat a következők szerint kell kitölteni:
· PIR törzsszám (6 számjel): a törzskönyvi nyilvántartásban ilyen megnevezéssel szereplő kód. Nem kell a PIR törzsszámot megadnia azon szervezeteknek, amelyek azzal jogszabály alapján nem rendelkeznek. A technikai PIR számot használó adatszolgáltatások esetén a technikai PIR szám utolsó hat számjegyét kell megadni.
· ÁHT azonosító: a Kincstár nyilvántartásában ilyen megnevezéssel szereplő, az államháztartásért felelős miniszter által megállapított kód.
· Szektor (4 számjel): a szervezet adminisztratív besorolását jelző kód, a következők szerint:
· „0000” Központi kezelésű előirányzatok (kivéve tulajdonosi joggyakorló szervezetek),
· „0001” Tulajdonosi joggyakorló szervezetek,
· „0002” EU-s programokhoz kapcsolódó és más egyéb központi kezelésű előirányzatok,
· „1051” Központi költségvetési szervek,
· „1055” Társadalombiztosítás pénzügyi alapjai,
· „1058” Köztestületi költségvetési szervek,
· „1091” Fejezeti kezelésű előirányzatok,
· „1099” Elkülönített állami pénzalapok,
· Fejezet (2 számjel): a központi költségvetésről szóló törvényben megjelenő római számot arab számokkal kell jelölni.
· Cím-alcím (4 számjel): az első két számjel a költségvetési cím, a harmadik, negyedik az alcím megjelölését szolgálja a központi költségvetésről szóló törvényben foglaltak szerint. A cím-alcím rész a központi kezelésű előirányzatok, elkülönített állami pénzalapok, társadalombiztosítás pénzügyi alapjai esetén nem, a fejezeti kezelésű előirányzatok esetén csak az első két pozícióig kitölthető. Azon űrlapok esetén, amelyeket a fejezetbe tartozó törvényi sorok számával megegyező számban kell kitölteni, a cím-alcím megjelölését az adott űrlap cím-alcím/pénzügyi körzet részében, az esetleges jogcímcsoportot, jogcímet a Megnevezés részben kell megadni.
· Szakágazat (6 számjel): a kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet 3. melléklete szerinti kód.
· Év (4 számjel): azon költségvetési év, amelyen belüli hónapról az időközi költségvetési jelentés készül.
· Hónap/naptól (2-2 számjel), hónap/napig (2-2 számjel): a tárgyhónap megjelölése, azon belül annak első és utolsó napja.
· Megnevezés:
· a költségvetési szerv alapító okirat szerinti megnevezése,
· a fejezeti kezelésű előirányzatok esetén a „… számú fejezetbe sorolt fejezeti kezelésű előirányzatok” megnevezés,
· az Áhsz. 1. mellékletében nem megjelölt központi kezelésű előirányzatok esetén a „… számú fejezetbe sorolt központi kezelésű előirányzatok” megnevezés,
· az elkülönített állami pénzalapok és a társadalombiztosítás pénzügyi alapjai esetén az elkülönített állami pénzalap vagy társadalombiztosítás pénzügyi alapja központi költségvetésről szóló törvény szerinti megnevezése.
A 01. űrlap
Az űrlap 4. oszlopába az egyes rovatok elemi költségvetésben megállapított eredeti előirányzatai, 5. oszlopába a zárolt előirányzatai a Kincstár által feltöltésre kerülnek. Ezek az oszlopok a kitöltő által nem szerkeszthetők. Ha az adatszolgáltató szerint a zárolt előirányzatok adatai nem megfelelőek, azt a Kincstárnak az adatszolgáltatáson kívül jeleznie kell. Ha a Kincstár a jelzést jogosnak ítéli meg, a zárolt előirányzati adatokat a saját nyilvántartásaiban javítja, azonban a javítás csak a következő havi űrlapon jelenik meg.
Az űrlap 6. oszlopába az egyes rovatok módosított előirányzatainak a kincstári nyilvántartásokban szereplő összegei a Kincstár által feltöltésre kerülnek.
Az űrlap 7. oszlopában az egyes rovatok módosított előirányzatainak az adatszolgáltató könyvelésében szereplő értékeit kell feltüntetni. A kitöltést a költségvetési számvitelben vezetett előirányzati nyilvántartási számlák alapján kell elvégezni, azok időszak végi egyenlege adja az adott rovat módosított előirányzatát. A módosított előirányzatok a zárolás összegével nem korrigálhatók és a főkönyvben nem könyvelhetők. (A zárolt összeget külön részletező nyilvántartásban kell vezetni mindaddig, míg a zárolás feloldásra vagy végleges elvonásra kerül.)
Az űrlap 8. oszlopa az egyes rovatok módosított előirányzatainak a kincstári nyilvántartások és az adatszolgáltató könyvelésében szereplő értékei különbségét tartalmazza (6-7. oszlop különbsége, számított érték).
Az űrlap 9-12. oszlopába az egyes rovatokat terhelő kötelezettségvállalások, más fizetési kötelezettségek időszak végi összegét kell az adatszolgáltatónak beírnia. A kitöltést a költségvetési számvitelben vezetett kötelezettségvállalások, más fizetési kötelezettségek nyilvántartási számlái alapján kell elvégezni a következő módon:
· 9. oszlop = az adott rovat kötelezettségvállalások, más fizetési kötelezettségek nyilvántartási számlájának a 0021. ellenszámlával szemben könyvelt egyenlegével (pl. K1101. rovat 6. oszlopa = T0021 – K0511012 könyvelt tételek – T0511012 – K0021 könyvelt tételek összevont összege).
· 10. oszlop = az adott rovat kötelezettségvállalások, más fizetési kötelezettségek nyilvántartási számlájának a 0022. ellenszámlával szemben könyvelt egyenlegével (pl. K1101. rovat 7. oszlopa = T0022 – K0511012 könyvelt tételek – T0511012 – K0022 könyvelt tételek összevont összege).
· 11. oszlop = az adott rovat kötelezettségvállalások, más fizetési kötelezettségek nyilvántartási számlájának a 0023. ellenszámlával szemben könyvelt egyenlegével (pl. K1101. rovat 7. oszlopa = T0023 – K0511012 könyvelt tételek – T0511012 – K0023 könyvelt tételek összevont összege).
· 12. oszlop = az adott rovat kötelezettségvállalások, más fizetési kötelezettségek nyilvántartási számlájának a 0024. ellenszámlával szemben könyvelt egyenlegével (pl. K1101. rovat 7. oszlopa = T0024 – K0511012 könyvelt tételek – T0511012 – K0024 könyvelt tételek összevont összege).
Az űrlap 13. oszlopába az egyes rovatok teljesítési adatainak a kincstári nyilvántartásokban szereplő összegei a Kincstár által feltöltésre kerülnek abban az esetben, ha az adott sorhoz a Kincstár által alkalmazott egységes rovat azonosító (ERA) kód tartozik. Azokban a részletező („ebből:”) sorokban, amelyekhez ERA kód nem rendelhető, az adott cella nem tölthető.
Az űrlap 14. oszlopában az egyes rovatok teljesítési adatainak az adatszolgáltató könyvelésében szereplő értékeit kell feltüntetni a következők szerint:
· Az „ebből:” sorok kivételével a költségvetési számvitelben vezetett teljesítés nyilvántartási számlák alapján kell a kitöltést elvégezni, azok időszak végi egyenlege adja az adott rovat teljesítését.
· Az „ebből:” sorok esetén a kitöltést vagy a költségvetési számvitelben vezetett, a részletezésnek megfelelően alábontott teljesítés nyilvántartási számlák időszak végi egyenlege [pl. a 14. sor esetén a 0511133. Foglalkoztatottak egyéb személyi juttatásai teljesítése alábontása 05111331. Foglalkoztatottak egyéb személyi juttatásai teljesítése (biztosítások), 05111332. Foglalkoztatottak egyéb személyi juttatásai teljesítése (egyéb) esetén a 05111331. nyilvántartási számla év végi egyenlege], vagy a külön vezetett részletező nyilvántartások adatai alapján kell elvégezni.
Az űrlap 15. oszlopa az egyes rovatok teljesítési adatainak a kincstári nyilvántartások és az adatszolgáltató könyvelésében szereplő értékei különbségét tartalmazza (13-14. oszlop különbsége, számított érték).
Az űrlap kitöltésekor figyelemmel kell lenni a következőkre:
· A rovatok megnevezésénél zárójelbe tett jelölések az általános matematikai szabályok szerint azt mutatják, hogy az adott sornak a zárójelben megjelölt más sorokkal meg kell-e egyeznie (=), vagy nagyobbnak vagy egyenlőnek kell lennie (>=).
· Az Áhsz. 43. § (6) bekezdése alapján az egységes rovatrend K504. Működési célú visszatérítendő támogatások, kölcsönök nyújtása államháztartáson belülre, K508. Működési célú visszatérítendő támogatások, kölcsönök nyújtása államháztartáson kívülre, K82. Felhalmozási célú visszatérítendő támogatások, kölcsönök nyújtása államháztartáson belülre és K86. Felhalmozási célú visszatérítendő támogatások, kölcsönök nyújtása államháztartáson kívülre rovatok esetén a költségvetési évben esedékes végleges kötelezettségvállalások, más fizetési kötelezettségek összegének meg kell egyeznie a könyvelési adatok szerinti teljesítéssel (132., 167., 212. és 247. sorban a 10. oszlop = 14. oszlop) és a 12. oszlopban adat nem szerepelhet.
· Az Áhsz. 17. melléklet 1. pontjában meghatározott összefüggés alapján a 7. oszlop >= 9+10. oszlop és 9+10. oszlop >= 14. oszlop, kivéve azon törvényi sorokat, ahol a teljesítés előirányzat-módosítás nélkül is eltérhet az előirányzattól.  
· Az Áhsz. 17. melléklet 3. pontjában meghatározott összefüggés alapján a 10., 12. és 14. oszlopok adatainak egyezniük kell az időközi mérlegjelentés kötelezettség adatainak záró állományával az időközi mérlegjelentés kitöltési útmutatójában ismertetettek szerint.
Az űrlap kitöltéséhez szükséges számlaösszefüggéseket a 3. melléklet ismerteti. A melléklet a részletező („ebből:”) sorokat a részletező nyilvántartások adatai alapján javasolja kitölteni. Mindegyik esetben természetesen az adatot szolgáltató szervezet dönthet úgy is, hogy az érintett teljesítés nyilvántartási számlák továbbontásával biztosítja az űrlapok kitöltését. Azon sorok teljesítési adatainál, amelyekhez részletező („ebből:”) sorok tartoznak, és azok összege a 
2. oszlopban feltüntetett jelölés („=” és nem „>=”) szerint kiadja a fősor (elemi költségvetés szerinti rovat) összegét, a részletező sorokban található szöveges rész utal a megfelelő teljesítés nyilvántartási számla egyenlegével való egyezőségre. Például a 22-27. sorok a 21. sor részletezését adják, a részletező soroknál feltüntetett „Részletező nyilvántartások adatai alapján, össz=0523” szöveg jelentése: a 22-27. sorok kitöltését a részletező nyilvántartások adatai alapján lehet elvégezni, de a beírt számok összegének meg kell egyeznie a 0523. nyilvántartási számla egyenlegével. Természetesen, ha egy szervezet úgy dönt, hogy az érintett teljesítés nyilvántartási számlák – jelen esetben a 0523. nyilvántartási számla – továbbontásával (pl. 05231. Szociális hozzájárulási adó teljesítése, 05232. Rehabilitációs hozzájárulás teljesítése stb.) biztosítja az űrlapok kitöltését, a megadott egyezőségnek abban az esetben is fenn kell állnia. A könyvelési adatok szerinti módosított előirányzatot (7. oszlop) és a könyvelési adatok szerinti rovat szintű teljesítési adatot (14. oszlop) a költségvetési számvitel szerinti előirányzat és teljesítés nyilvántartási számlák időszak végi egyenlege adja, erre a megfelelő nyilvántartási számla száma előtti „E.” betű utal.
A 02. űrlap
Az űrlap 4. oszlopába az egyes rovatok elemi költségvetésben megállapított eredeti előirányzatai, 5. oszlopába az egyes rovatok módosított előirányzatainak a kincstári nyilvántartásokban szereplő összegei a Kincstár által feltöltésre kerülnek. Ezek az oszlopok a kitöltő által nem szerkeszthetők.
Az űrlap 6. oszlopában az egyes rovatok módosított előirányzatainak az adatszolgáltató könyvelésében szereplő értékeit kell feltüntetni. A kitöltést a költségvetési számvitelben vezetett előirányzati nyilvántartási számlák alapján kell elvégezni, azok időszak végi egyenlege adja az adott rovat módosított előirányzatát.
Az űrlap 7. oszlopa az egyes rovatok módosított előirányzatainak a kincstári nyilvántartások és az adatszolgáltató könyvelésében szereplő értékei különbségét tartalmazza (5-6. oszlop különbsége, számított érték).
Az űrlap 8-9. oszlopába az egyes rovatokra vonatkozó követelések időszak végi összegét kell az adatszolgáltatónak beírnia. A kitöltést a költségvetési számvitelben vezetett követelések nyilvántartási számlái alapján kell elvégezni a következő módon:
· 8. oszlop = az adott rovat követelések nyilvántartási számlájának a 0041. ellenszámlával szemben könyvelt egyenlegével (pl. B51. rovat 6. oszlopa = T09512 – K0041 könyvelt tételek – T0041 – K09512 könyvelt tételek összevont összege).
· 9. oszlop = az adott rovat követelések nyilvántartási számlájának a 0042. ellenszámlával szemben könyvelt egyenlegével (pl. B51. rovat 6. oszlopa = T09512 – K0042 könyvelt tételek – T0042 – K09512 könyvelt tételek összevont összege).
Az űrlap 10. oszlopába az egyes rovatok teljesítési adatainak a kincstári nyilvántartásokban szereplő összegei a Kincstár által feltöltésre kerülnek abban az esetben, ha az adott sorhoz a Kincstár által alkalmazott egységes rovat azonosító (ERA) kód tartozik. Azokban a részletező („ebből:”) sorokban, amelyekhez ERA kód nem rendelhető, az adott cella nem tölthető.
Az űrlap 11. oszlopában az egyes rovatok teljesítési adatainak az adatszolgáltató könyvelésében szereplő értékeit kell feltüntetni a következők szerint:
· Az „ebből:” sorok kivételével a költségvetési számvitelben vezetett teljesítés nyilvántartási számlák alapján kell a kitöltését elvégezni, azok év végi egyenlege adja az adott rovat teljesítését.
· Az „ebből:” sorok esetén a kitöltést vagy a költségvetési számvitelben a 01. űrlapnál ismertetettekkel azonos elvek szerint alábontott teljesítés nyilvántartási számlák év végi egyenlege vagy a külön vezetett részletező nyilvántartások adatai alapján kell elvégezni.
Az űrlap 12. oszlopa az egyes rovatok teljesítési adatainak a kincstári nyilvántartások és az adatszolgáltató könyvelésében szereplő értékei különbségét tartalmazza (10-11. oszlop különbsége, számított érték).
Az űrlap kitöltésekor figyelemmel kell lenni a következőkre:
· A rovatok megnevezésénél zárójelbe tett jelölésekre a 01. űrlapnál ismertetettek érvényesek.
· Az Áhsz. 43. § (4a) bekezdése és (13) bekezdés b) pontja alapján az egységes rovatrend B15. Működési célú visszatérítendő támogatások, kölcsönök igénybevétele államháztartáson belülről és B24. Felhalmozási célú visszatérítendő támogatások, kölcsönök igénybevétele államháztartáson belülről rovatok esetén a költségvetési évben esedékes követelések összegének meg kell egyeznie a könyvelési adatok szerinti teljesítéssel (23. és 59. sorban a 8. oszlop = 11. oszlop) és a 9. oszlopban adat nem szerepelhet.
· Az Áhsz. 17. melléklet 1. pontjában meghatározott összefüggés alapján a 8. oszlop >= 11. oszlop.
· Az Áhsz. 17. melléklet 2. pontjában meghatározott összefüggés alapján a 8., 9. és 11. oszlopok adatainak egyezniük kell az időközi mérlegjelentés követelés adatainak záró állományával az időközi mérlegjelentés kitöltési útmutatójában ismertetettek szerint.
Az űrlap kitöltéséhez szükséges számlaösszefüggéseket a 4. melléklet ismerteti. A részletező („ebből:”) sorokkal kapcsolatban a 01. űrlapnál (3. melléklet) elmondottak itt is érvényesek.
A 03. űrlap
Az űrlap 4. oszlopába az egyes rovatok elemi költségvetésben megállapított eredeti előirányzatai, 5. oszlopába az egyes rovatok módosított előirányzatainak a kincstári nyilvántartásokban szereplő összegei a Kincstár által feltöltésre kerülnek.
Az űrlap 6. oszlopában az egyes rovatok módosított előirányzatainak az adatszolgáltató könyvelésében szereplő értékeit kell feltüntetni. A kitöltést a költségvetési számvitelben vezetett előirányzati nyilvántartási számlák alapján kell elvégezni, azok időszak végi egyenlege adja az adott rovat módosított előirányzatát.
Az űrlap 7. oszlopa az egyes rovatok módosított előirányzatainak a kincstári nyilvántartások és az adatszolgáltató könyvelésében szereplő értékei különbségét tartalmazza (5-6. oszlop különbsége, számított érték).
Az űrlap 8-11. oszlopába az egyes rovatokat terhelő kötelezettségvállalások, más fizetési kötelezettségek időszak végi összegét kell az adatszolgáltatónak beírnia a 01. űrlapnál elmondottak szerint.
Az űrlap 12. oszlopába az egyes rovatok teljesítési adatainak a kincstári nyilvántartásokban szereplő összegei a Kincstár által feltöltésre kerülnek abban az esetben, ha az adott sorhoz a Kincstár által alkalmazott egységes rovat azonosító (ERA) kód tartozik. Azokban a részletező („ebből:”) sorokban, amelyekhez ERA kód nem rendelhető, az adott cella nem tölthető.
Az űrlap 13. oszlopában az egyes rovatok teljesítési adatainak az adatszolgáltató könyvelésében szereplő értékeit kell feltüntetni a 01. űrlapnál elmondottak szerint.
Az űrlap 14. oszlopa az egyes rovatok teljesítési adatainak a kincstári nyilvántartások és az adatszolgáltató könyvelésében szereplő értékei különbségét tartalmazza (12-13. oszlop különbsége, számított érték).
Az űrlap kitöltésekor figyelemmel kell lenni a következőkre:
· A rovatok megnevezésénél zárójelbe tett jelölésekre a 01. űrlapnál ismertetettek érvényesek.
· Az Áhsz. 43. § (6) bekezdése alapján az egységes rovatrend K918. Központi költségvetés sajátos finanszírozási kiadásai, K919. Tulajdonosi kölcsönök kiadásai, K93. Adóssághoz nem kapcsolódó származékos ügyletek kiadásai rovatok esetén a költségvetési évben esedékes végleges kötelezettségvállalások, más fizetési kötelezettségek összegének meg kell egyeznie a könyvelési adatok szerinti teljesítéssel (23-26. és 36. sorban a 9. oszlop = 13. oszlop) és a 11. oszlopban adat nem szerepelhet.
· Az Áhsz. 43. § (7a) bekezdése alapján az egységes rovatrend K918. Központi költségvetés sajátos finanszírozási kiadásai, K919. Tulajdonosi kölcsönök kiadásai, K93. Adóssághoz nem kapcsolódó származékos ügyletek kiadásai rovatok esetén nem lehet költségvetési évet követően esedékes végleges kötelezettségvállalást, más fizetési kötelezettséget nyilvántartani (23-25. és 36. sorban a 11. oszlopban adat nem szerepelhet). Az Áhsz. 43. § (7b) bekezdése alapján az egységes rovatrend K9112. Likviditási célú hitelek, kölcsönök törlesztése pénzügyi vállalkozásnak, K9113. Rövid lejáratú hitelek, kölcsönök törlesztése pénzügyi vállalkozásnak, K9121. Forgatási célú belföldi értékpapírok vásárlása, K9122. Befektetési célú belföldi értékpapírok vásárlása, K9124. Éven belüli lejáratú belföldi értékpapírok beváltása, K921. Forgatási célú külföldi értékpapírok vásárlása, K922. Befektetési célú külföldi értékpapírok vásárlása rovatok esetén nem lehet költségvetési évet követően esedékes kötelezettségvállalást, más fizetési kötelezettséget nyilvántartani (03., 04., 07., 09., 11., 28. és 29. sorban a 10. és 11. oszlopban adat nem szerepelhet).
· Az Áhsz. 43. § (13) bekezdés a) pontja és a következő rovatok tartalmi leírása alapján az egységes rovatrend K913. Államháztartáson belüli megelőlegezések folyósítása és K915. Központi, irányító szervi támogatás folyósítása rovatok esetén a költségvetési évben esedékes végleges kötelezettségvállalások, más fizetési kötelezettségek összegének meg kell egyeznie a könyvelési adatok szerinti teljesítéssel (18. és 20. sorban a 9. oszlop = 13. oszlop) és a 8., 10. és 11. oszlopban adat nem szerepelhet.
· Az Áhsz. 17. melléklet 1. pontjában meghatározott összefüggés szerint 6. oszlop >= 8+9. oszlop és 8+9. oszlop >= 13. oszlop, kivéve az egységes rovatrend K916. Pénzeszközök lekötött bankbetétként elhelyezése rovatot.
· Az Áhsz. 17. melléklet 3. pontjában meghatározott összefüggés alapján a 9., 11. és 13. oszlopok adatainak egyezniük kell az időközi mérlegjelentés kötelezettség adatainak záró állományával az időközi mérlegjelentés kitöltési útmutatójában ismertetettek szerint.
Az űrlap kitöltéséhez szükséges számlaösszefüggéseket az 5. melléklet ismerteti. A részletező („ebből:”) sorokkal kapcsolatban a 01. űrlapnál (3. melléklet) elmondottak itt is érvényesek.
A 04. űrlap
Az űrlap oszlopainak kitöltésére a 01. űrlapnál elmondottak érvényesek.
Az űrlap kitöltésekor figyelemmel kell lenni a következőkre:
· A rovatok megnevezésénél zárójelbe tett jelölésekre a 01. űrlapnál ismertetettek érvényesek.
· Az Áhsz. 43. § (4a) bekezdés b) pontja alapján az egységes rovatrend B8121. Forgatási célú belföldi értékpapírok beváltása, értékesítése, B8192. Rövid lejáratú tulajdonosi kölcsönök bevételei és B821. Forgatási célú külföldi értékpapírok beváltása, értékesítése rovatok esetén nem lehet költségvetési évet követően esedékes követelést nyilvántartani (05., 20. és 23. sorban a 9. oszlopban adat nem szerepelhet).
· Az Áhsz. 43. § (13) bekezdés b) pontja alapján az egységes rovatrend B811. Hitel-, kölcsönfelvétel pénzügyi vállalkozástól, B8122. Éven belüli lejáratú belföldi értékpapírok kibocsátása, B8124. Éven túli lejáratú belföldi értékpapírok kibocsátása, B813. Maradvány igénybevétele, B814. Államháztartáson belüli megelőlegezések, B816. Központi, irányító szervi támogatás, B818. Központi költségvetés sajátos finanszírozási bevételei, B823. Külföldi értékpapírok kibocsátása, B824. Hitelek, kölcsönök felvétele külföldi kormányoktól és nemzetközi szervezetektől, B825. Hitelek, kölcsönök felvétele külföldi pénzintézetektől, B83. Adóssághoz nem kapcsolódó származékos ügyletek bevételei rovatok esetén a költségvetési évben esedékes követelések összegének meg kell egyeznie a könyvelési adatok szerinti teljesítéssel (01-04., 07., 09., 11-14., 16., 18., 25-27., 29. sorban a 8. oszlop = 11. oszlop) és a 9. oszlopban adat nem szerepelhet.
· Az Áhsz. 17. melléklet 1. pontjában meghatározott összefüggés szerint 8. oszlop >= 11. oszlop, kivéve az egységes rovatrend B817. Lekötött bankbetétek megszüntetése rovatot.
· Az Áhsz. 17. melléklet 2. pontjában meghatározott összefüggés alapján a 8., 9. és 11. oszlopok adatainak egyezniük kell az időközi mérlegjelentés követelés adatainak záró állományával az időközi mérlegjelentés kitöltési útmutatójában ismertetettek szerint.
Az űrlap kitöltéséhez szükséges számlaösszefüggéseket a 6. melléklet ismerteti. A részletező („ebből:”) sorokkal kapcsolatban a 01. űrlapnál (3. melléklet) elmondottak itt is érvényesek.
A 05. űrlap
Az űrlap 01-312. sorainak cellái automatikusan kerülnek kitöltésre az adatszolgáltatáshoz csatolt főkönyvi kivonat adataiból.
Az űrlap
· 4-től kezdődő oszlopai az adott szervezet által használt kormányzati funkció kódok jelzésére szolgálnak. Az összesen oszlop előtti oszlop az Áhsz. 53. § (6) bekezdés h) pontja szerinti felosztással nem érintett időszakban a kormányzati funkcióra fel nem osztott tevékenységek kiadásait, az összesen oszlop a kormányzati funkció kódok és a kormányzati funkcióra fel nem osztott tevékenységek kiadásai együttes adatát tartalmazza.
01-311. sorai a 01. és 03. űrlap sorai szerint épülnek fel, a 312. sor ezek összegzése, míg a 313. sora a kormányzati funkciók szerint megbontott átlagos statisztikai állományi létszám feltüntetésére szolgálnak. A 313. soron csak az éves költségvetési beszámolóban szerepelhet adat.
Az űrlap 4. oszlopától kezdődő oszlopok 01-312. soraiban az egyes kormányzati funkción elszámolt kiadások és a kormányzati funkcióra fel nem osztott tevékenységek kiadásai összege szerepel. Az adatok betöltését követően az alábbi egyezőségeknek kell teljesülnie:
· Az Áhsz. 53. § (6) bekezdés h) pontjának előírására tekintettel a 05. űrlap „kormányzati funkcióra fel nem osztott tevékenység kiadásai” elnevezésű oszlopban a 03., 06., 09. és 12. havi adatszolgáltatások esetében csak 0 értékű adat szerepelhet.
· A részletező („ebből:”) sorok cellái év közben nem tölthetők. 
· A részletező („ebből:”) sorok kivételével az adott rovat kormányzati funkció alatti kiadása = az adott rovat teljesítés nyilvántartási számlájának a 003. kormányzati funkció szerint tagolt ellenszámlával szemben könyvelt egyenlegével (pl. K1101. rovat 4. vagy azt követő oszlopa = T0511013 – K003 + kormányzati funkció száma könyvelt tételek – T003 + kormányzati funkció száma – K0511013 könyvelt tételek összevont összege). 
· Azokat a rovatokat, amelyekhez kizárólag csak egy vagy néhány, előre meghatározott kormányzati funkció tartozhat, a 7. melléklet ismerteti. 
· A 01-312. sorokban az egyes rovatokon elszámolt kiadások összesen (4. oszloptól kezdve az összes oszlopban feltüntetett kiadások együttes összege) azonos legyen a 01. űrlap megfelelő rovatán a 14. oszlopban és a 03. űrlap megfelelő rovatán a 13. oszlopban feltüntetett teljesítés összegével. Természetesen, ha több 01. vagy 03. űrlap kerül kitöltésre, az összefüggést az összes 01. és 03. űrlapon szereplő összesített értékek és az egy 05. űrlapon szereplő értékek között kell vizsgálni. A rovatok megnevezésénél zárójelbe tett jelölésekre a 01. űrlapnál ismertetetteket kell alkalmazni.
A 06. űrlap
Az űrlap cellái automatikusan kerülnek kitöltésre az adatszolgáltatáshoz csatolt főkönyvi kivonat adataiból.
· Az űrlap sorai a 02. és 04. űrlap sorai szerint épülnek fel, 4-től kezdődő oszlopai pedig az adott szervezet által használt kormányzati funkció kódok jelzésére szolgálnak. Az összesen oszlop előtti oszlop az Áhsz. 53. § (6) bekezdés h) pontja szerinti felosztással nem érintett időszakban a kormányzati funkcióra fel nem osztott tevékenységek bevételeit, az összesen oszlop a kormányzati funkció kódok és a kormányzati funkcióra fel nem osztott tevékenységek bevételei együttes adatát tartalmazza.
Az űrlap 4. oszlopától kezdődő oszlopokban az egyes kormányzati funkción elszámolt bevételek és a kormányzati funkcióra fel nem osztott tevékenységek bevételeinek összege szerepel. Az adatok betöltését követően az alábbi egyezőségeknek kell teljesülnie:
· Az Áhsz. 53. § (6) bekezdés h) pontjának előírására tekintettel a 06. űrlap „kormányzati funkcióra fel nem osztott tevékenység bevételei” elnevezésű oszlopa a 03., 06., 09. és 12. havi adatszolgáltatások esetében csak 0 értékű adat szerepelhet.
· A részletező („ebből:”) sorok cellái év közben nem tölthetők. 
· A részletező („ebből:”) sorok kivételével az adott rovat kormányzati funkció alatti bevétele = az adott rovat teljesítés nyilvántartási számlájának a 005. kormányzati funkció szerint tagolt ellenszámlával szemben könyvelt egyenlegével a 05. űrlapnál elmondottakkal azonos elvek szerint.
[bookmark: _GoBack]Az egyes rovatokon elszámolt bevételek összesen (4. oszloptól az összes oszlopban feltüntetett bevételek együttes összege) azonos kell, hogy legyen a 02. és a 04. űrlap megfelelő rovatán a 8. oszlopban feltüntetett teljesítés összegével. Természetesen, ha több 02. vagy 04. űrlap kerül kitöltésre, az összefüggést az összes 02. és 04. űrlapon szereplő összesített értékek és az egy 06. űrlapon szereplő értékek között kell vizsgálni. A rovatok megnevezésénél zárójelbe tett jelölésekre a 01. űrlapnál ismertetettek érvényesek.

